ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003325
ขอความช่วยเหลือจัดสรรเจ้าหน้าที่เข้ามาจับสุนัขจรจัดออกจากพื้นที่ บริเวณ คณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง  แขวงลาดกระบัง เขตลาดกระบัง กรุงเทพมหานคร จุดสังเกต อยู่ระหว่าง อาคารเจ้าคุณทหาร กับ อาคารคณะอุตสาหกรรมอาหาร(ตามผู้ร้องแจ้ง) ซึ่งบริเวณคณะฯดังกล่าวจะมีการจัดการเรียนการสอน มีการเพาะปลูกพันธุ์ต้นไม้ขนาดเล็ก ไม้ดอกไม้ประดับ แต่ผู้ร้องแจ้งว่า จะมีสุนัขจรจัดอาศัยอยู่รวมกันเป็นฝูงภายในพื้นที่ดังกล่าว จำนวนประมาณ 10  ตัว และมักจะออกมากัดและทำลายสิ่งของ สร้างความเดือดร้อนและเกิดความเสียหายเป็นอย่างมาก อีกทั้งยังไล่กัดนักศึกษาที่เดินผ่านไป-มา ที่มาเรียนอาคารดังกล่าว ส่งผลให้ผู้ร้องและนักศึกษาในพื้นที่ได้รับความเดือดร้อน ประสบปัญหาตั้งแต่ ก่อนช่วงปลายปี พ.ศ. 2565 จนถึงปัจจุบัน (วันที่ 26 มกราคม 2566 เวลา 09.00 น.) จึงประสงค์ขอให้หน่วยงานที่เกี่ยวข้องเข้ามาจับสุนัขเพื่อแก้ไขปัญหา เบื้องต้นผู้ร้องแจ้งว่าในช่วงประมาณกลางเดือนธันวาคม 2565  (ไม่ทราบรายละเอียดวันและเวลาที่ชัด) มีบุคคลอื่นโทรศัพท์ติดต่อไปยังหน่วยงานสำนักงานเขตลาดกระบัง ซึ่งเจ้าหน้าที่ (ไม่ทราบรายละเอียด)  แจ้งว่า "สถานที่สำหรับรับเลี้ยงสุนัขจรจัดมีไม่เพียงพอ"  และไม่มีเจ้าหน้าที่ของหน่วยงานเข้ามาตรวจสอบแต่อย่างใด และจนถึงปัจจุบัน (วันที่ 26 มกราคม 2566) ก็ยังคงพบเห็นสุนัขเหมือนเช่นเดิม  ประกอบกับเมื่อนักศึกษาเดินผ่าน สุนัขจะมีพฤติกรรมดุร้าย จะไล่กัดและมีนักศึกษาถูกสุนัขกัดแล้ว และไม่สามารถเรียกร้องให้ใครรับผิดชอบได้เลย ทำให้ส่งผลกระทบต่อชีวิตนักศึกษา จึงประสงค์ให้ทางหน่วยงานที่เกี่ยวข้องจัดสรรเจ้าหน้าที่เข้ามาจับสุนัขจรจัดออกจากพื้นที่และแก้ไขปัญหาดังกล่าวโดยเร็วที่สุด 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata